internet vaartha 193 Views
సాంకేతిక సమస్యల పరిష్కారంలో ఆర్‌జియో
ముంబై : దేశవ్యాప్తంగా ఎంతో ఉత్కంఠతో ఎదురుచూస్తున్న రిలయన్స్‌ జియో వాణిజ్యవిడుదల ఈ ఏడాది చివరికి జరుగుతుందని వినిపిస్తోంది. సాంకేతిక పరంగా నెలకొన్న సమస్యలను ఇపుడిపుడే గుర్తించి వాటిని పరిష్కరిస్తున్నందున నెట్‌వర్క్‌ విడుదలలో మరింత జాప్యం అవుతున్నట్లు అంచనా. ముందు సిబ్బందికి విడుదలచేసిన ఆర్‌జియో నెట్‌వర్క్‌లోని లోపాలను గుర్తించే పనిలో పడింది. పలు ప్రాంతాల్లో సిగ్నల్‌ పటిష్టత, డౌన్‌లోడ్‌ స్పీడ్‌, అప్‌లోడ్‌ స్పీడ్‌ వంటివాటిని పరీక్షిస్తోంది. ఇతర ంపెనీలకు భిన్నంగా వాయిస్‌ ఓవర్‌ ఎల్‌టిఇ(వోల్టే) టెక్నాలజీతో సేవందిస్తునందున ముందుగానే వెల్లువెత్తిన సమస్యలను గుర్తించి వాటినిపరిష్కరించుకుంటున్నది. ప్రస్తుత టెలికాంపెనీలు సర్క్యూట్‌ స్విచ్చింగ్‌ విధానంలో అందిస్తుంటే ఆర్‌జియో తాజాగా వోల్టే విధానంలో అందించాలని నిర్ణయించింది. బ్యాంక్‌ ఆఫ్‌ అమెరికా మెరిల్‌ లించ్‌ తన విశ్లేషణలో వాణిజ్యకార్యకలాపాలకు నిర్దిష్టమైన తేదీని చెప్పలేకుండా ఉన్నామని, ఇటీవల పారిశ్రామిక నిపుణులతో జరిపిన సమావేశాల్లో జియో విడుదలకు కొన్ని సాంకేతిక సమస్యలు ఎదురైనందున వాటిని యుద్ధప్రాతిపదికన పరిష్కరించుకుంటున్నట్లు తెలిపింది. అందువల్ల ఈఏడాది డిసెంబరునాటికి ఆర్‌జియో కార్యకలాపాలు ప్రారంభించే అవకాశం ఉంది. జియో దశలవారీగా విడుదలచేయవచ్చని జూన్‌నుంచి ప్రారంభించే అవకాశం ఉంది. 850 ఎంహెచ్‌జడ్‌హ్యాండ్‌సెట్‌ వ్యవస్థకు సంబంధించి సవాళ్లు, సమస్యలు తెలుసుకునేందుకు ఈ విధానం అనుసరించే అవకాశం ఉంది. రెండో తరహాలో చూస్తే డిసెంబరులో ఒకేసారి దేశవ్యాప్త సేవలకురావచ్చన్నది బ్యాంక్‌ ఆఫ్‌ అమెరికా విశ్లేషిస్తోంది. నెట్‌వర్క్‌ లోపరహితంగా కొనసాగేందుకు పటిష్టం అయ్యేందుకు మరికొంత వ్యవధి పడుతుందని అంచనా. ఆర్‌కామ్‌, సిస్టెమా శ్యాం డీల్‌ ముగిసేంతవరకూ వేచి చూస్తున్నట్లు కొందరు చెపుతున్నారు. ప్రస్తుతం ఆర్‌కామ్‌, ఎస్‌ఎస్‌టిఎల్‌ డీల్‌ .ఆప్యం వల్లనే ఆర్‌జియో కూడా జాప్యం అవుతున్నట్లు నిపుణుల అంచనా. ఆర్‌కామ్‌కు సరిపడా స్పెక్ట్రమ్‌ 850 ఎంహెచ్‌జడ్‌లో ఉంది. జియో, ఆర్‌కామ్‌ మధ్య ఒప్పందాలు కూడా జరిగాయి. పది సేవా ప్రాంతాల్లో పది ఎంహెచ్‌జడ్‌ బ్యాండ్‌విడ్త్‌ అందుబాటులో ఉంది. ఆర్‌కామ్‌తో 17 సేవా ప్రాంతాల్లో జియో ఒప్పందం చేసుకుంది. తొమ్మిది సర్కిళ్లలో జియో తక్కువ ప్రీక్వెన్సీ బాండ్‌లో స్పెక్ట్రమ్‌ ఉంది. అదనంగా ఆర్‌కామ్‌, ఎస్‌ఎస్‌టిఎల్‌ విలీనం మార్చిలో క్లియర్‌ అయింది. రాజస్థాన్‌, ముంబై హైకోర్టుల అనుమతి పొందాల్సి ఉంది. ఆ తర్వాత టెలికాం అనుమతి తీసుకోవాలి. కనీసం ఇందుకు మరో రెండు నెలలైనా కావచ్చన్నది నిపుణుల అంచనా. ఈ జాప్యం ఇతర టెలికాం కంపెనీలు మరికొంతపటిష్టం అయ్యేందుకు అవకాశం ఇచ్చినట్లవుతోంది. గత ఏడాదిజూన్‌లో ముకేష్‌ అంబాని ఏడాదిచివరకు విడుదలచేస్తామని ప్రకటించారు. విడుదలయిన వందరోజుల్లో 100 మిలియన్‌ కొనుగోలుదారులను చేర్పించే లక్ష్యంతో ఉంది. డిసెంబరులో సోదరుడు అనిల్‌ అంబానితో స్పెక్ట్రమ్‌షేరింగ్‌,ట్రేడింగ్‌ భాగస్వామ్యం ఒప్పందాలు చేసుకున్నారు. డిసెంబరులోనే ఉద్యోగులకు సేవలుప్రారంభించింది. అదేనెలలో జియోనెట్‌వర్క్‌, సేవలను నిపుణులు పరీక్షించారు. 2016 మార్చి ఏప్రిల్‌ నెలల్లో వాణిజ్యపరమైన విడుదలచేసే సమీప అంచనాలను షారుఖ్‌ఖాన్‌ సంకేతాలిచ్చారు. 2016 చివరి త్రైమాసికంలో వాణిజ్యపరమైన కార్యకలాపాలకు విడుదలచేస్తుందని ఆర్‌జియోపై విశ్లేషణలు వెల్లువెత్తుతున్నాయి.